biswa921/hiwiki-latest-pages-articles-raw huggingface dataset:
लेंज का नियम

लेंज का नियम (Lenz's law) के अनुसार 
 "प्रेरित धारा की दिशा सदा ऐसी होती है जो उस कारण का विरोध करती है जिससे वह स्वयं उत्पन्न होती है।"

इस नियम का प्रतिपादन सन् 1833 में हिनरिक लेंज (Heinrich Lenz) ने किया था। उदहारण के लिए यदि हम एक चुम्बक के उत्तरी ध्रुव को किसी कुण्डली के समीप लाये तो कुण्डली में प्रेरित धारा की दिशा इस प्रकार होती है कि कुण्डली का वह सीरा जो चुम्बक के ओर है उत्तरी ध्रुव बन जाता है अर्थात इधर से देखने पर धारा वामावर्त प्रवाहित होती है । उत्तरी ध्रुव बन जाने से यह सीरा आने वाले चुम्बक के प्रतिकर्षण बल लगता है। यह प्रतिकर्षण बल बल ही चुम्बक की गति (पास आने) का विरोध करता है। अब यदि हम चुम्बक को कुंडली से दूर ले जाए तो कुण्डली में प्रेरित धारा की दिशा बदल जाती है तथा कुंडली का चुम्बक के पास वाला सीरा दक्षीणी ध्रुव बन जाता है जो चुम्बक को अपनी ओर आकर्षित करता है अतः चुम्बक की गति का पुनः विरोध होता है।

center|550px|thumb|लेंज के नियम का प्रदर्शन

इन्हें भी देखें
फैराडे का विद्युतचुम्बकीय प्रेरण का नियम
ऊर्जा संरक्षण का नियम
ला-शातैलिए का नियम

 बाहरी कड़ियाँ 
 Eddy Currents and Lenz's Law (Audio slideshow from the National High Magnetic Field Laboratory)
 EduMation A brief video demonstrating Lenz's Law
 A dramatic demonstration of the effect with an aluminium block in an MRI

श्रेणी:विद्युत चुम्बकत्व
श्रेणी:विद्युत गतिकी
कच्चा माल

right|thumb|300px|रबर के वृक्ष से दूध इकट्ठा किया जा रहा है।
कच्चा माल (raw material) उन मूल द्रव्यों को कहते हैं जिनका उपयोग विविध शिल्पों में उत्पादन कार्य के लिए होता है। उदाहरणार्थ चीनी मिल के लिए गन्ना, वस्त्र उद्योग के लिए रुई, कागज बनाने के लिए बाँस, ईख की छोई तथा सन और लोहे के कारखानों के लिए कच्चा लोहा आदि कच्चा माल है।

औद्योगिक दृष्टि से यूरोप के विकसित पूँजीवादी देशों को कच्चे माल की आवश्यकता पड़ी तो उन्होंने संसार के अन्य महाद्वीपों में अपने अनेक उपनिवेश स्थापित किए और वहाँ के कच्चे माल से विविध वस्तुएँ तैयार करके उन्हें पुन: उन्हीं के देशों में खपाया तथा अकल्पित लाभ प्राप्त किया।

श्रेणी:पदार्थ
श्रेणी:खनिज
श्रेणी:आपूर्ति शृंखला प्रबंधन शब्दावली
कच्छ का रण

300px|right|thumb|कच्छ का रण 
thumb|300px|रण उत्सव 
कच्छ का रण तथा महान कच्छ का रण गुजरात प्रांत में कच्छ जिले के उत्तर तथा पूर्व में फैला हुआ एक नमकीन दलदल का वीरान प्रदेश है। यह लगभग 23,300 वर्ग कि॰मी॰ क्षेत्रफल में फैला हुआ है। यह समुद्र का ही एक सँकरा अंग है जो भूचाल के कारण संभवतः अपने मौलिक तल को ऊपर उभर आया है और परिणामस्वरूप समुद्र से पृथक हो गया है। सिकन्दर महान्‌ के समय यह नौगम्य झील था। उत्तरी रण लगभग 257 कि॰मी॰ में फैला हुआ है। पूर्वी रन अपेक्षाकृत छोटा है। इसका क्षेत्रफल लगभग 5,178 वर्ग कि॰मी॰ है। मार्च से अक्टूबर मास तक यह क्षेत्र अगम्य हो जाता है। सन्‌ 1819 ई. के भूकंप में उत्तरी रन का मध्य भाग किनारों की अपेक्षा अधिक ऊपर उभड़ गया। इसके परिणामस्वरूप मध्य भाग सूखा तथा किनारे पानी, कीचड़ तथा दलदल से भरे हैं। ग्रीष्म काल में दलदल सूखने पर लवण के श्वेत कण सूर्य के प्रकाश में चमकने लगते हैं।

नाम "रण" हिन्दी शब्द से आता है (रण) अर्थ "रेगिस्तान" है।

कच्छ के रन की पश्चिमी सीमा पाकिस्तान!!! से मिलती है। 9 अप्रैल 1965 को पाकिस्तान ने अचानक आक्रमण करके इसके एक भाग पर कब्जा कर लिया। भारतीय सैनिकों ने अपना क्षेत्र वापस लेने के लिए कार्रवाई की तो युद्ध छिड़ गया। लेकिन ब्रिटेन के हस्तक्षेप से युद्ध विराम हुआ और मामला फैसले के लिए अंतर्राष्ट्रीय न्यायालय में ले जाया गया। अंतर्राष्ट्रीय न्यायालय के निर्णय (19 फ़रवरी 1968) के अनुसार कच्छ के रन का 10 % भाग पाकिस्तान को  मिला और शेेेष 90 % भाग भारत को ।

 जलवायु 
गर्मियों में तापमान ४४-५० डिग्री सेल्सियस तक बढ़ जाता है - यह भारत के सबसे गरम क्षेत्रों में से एक है। सर्दियों का तापमान शून्य डिग्री सेल्सियस से नीचे जा सकता है।

इन्हें भी देखें
कच्छ की खाड़ी

 बाहरी कड़ियाँ 
 हैरान कर देने वाला भारत का नमक का रेगिस्तान
 World Wildlife Fund: Terrestrial Ecoregions: Rann of Kutch
 Satellite views comparing summer and winter conditions in the Rann of Kutch
 Little Rann of Kutch National Park
 Kachchh Portal a web portal about Kachchh and the people who hail from there - the global community of Kachchhis / Kutchis.
 Worldwildlife.org website 
 Desert (Rann of Kutch) wetlands; 06 फ़रवरी 2003; WWF Global website
 KACHCHH PENINSULA AND THE GREAT RANN; The Geological Survey of India, Ministry of Mines, Government of India
 Archived News Articles from India Environmental Portal on: Rann of Kutch
 Archived News Articles from India Environmental Portal for a Search made for: Banni grasslands
 Trip Record: Photos of Friends on a motorbike trip through Kutch visiting the Great Rann of Kutch passing through Kala Dungar (Black hill), snow white Rann, then they visit the Dholavira Harappan excavation site. Then biking through Banni grasslands they see Indian Wild Ass there and Chari-Dhand Wetland Conservation Reserve. They then Bike to Lakhpat fort village and also Mandvi beach.. Also see .

श्रेणी:गुजरात का भूगोल
श्रेणी:भारत का भूगोल
श्रेणी:कच्छ ज़िला
श्रेणी:जलग्रस्त घासभूमियाँ
राष्ट्रीय पुस्तकालय (भारत)

भारत का राष्ट्रीय पुस्तकालय कोलकाता में स्थित है। यह भारत का सबसे बड़ा पुस्तकालय है। राष्‍ट्रीय पुस्‍कालय की स्‍थापना 1948 में 'इंपीरियल लाइब्रेरी अधिनियम-1948' पारित करके की गई थी। इस पुस्‍तकालय को राष्‍ट्रीय महत्‍व के संस्‍थान का दर्जा प्राप्‍त है। 

इसकी मुख्‍य गतिवियां हैं :

 राष्‍ट्रीय महत्‍व की प्रत्‍येक मुद्रित सामग्री (एकदिवसीय प्रकाशनों को छोड़कर) तथा सभी पांडुलिपियां प्रापत करके उनका संरक्षण करना;
  
 देश से संबंधित मुद्रित सामग्री एकत्र करना चाहे वह कहीं भी प्रकाशित की गई हो;
  
 सामान्‍य एवं विशिष्‍ट दोनों प्रकार की सामयिक व पुरानी सामग्री के सन्दर्भ में ग्रंथ सूची और प्रलेखन सेवाएं उपलब्‍ध कराना (इसमें देश से संबद्ध विभिन्‍न पहलुओं पर चालू राष्‍ट्रीय ग्रंथसूचियां तथा पूर्वसमय की ग्रंथसूचियां तैयार करने की जिम्‍मेदारी भी शामिल है।);
  
 ग्रंथ सूची जानकारी के सभी सूत्रों के पूरी और सही जानकारी देने वाले सन्दर्भ केंद्र की भूमिका निभाना और अंतर्राष्‍ट्रीय ग्रंथसूची निर्माध गतिविधियों में हिस्सा लेना;
  
 पुस्‍तकों के अंतर्राष्‍ट्रीय आदान-प्रदान तथा देश के भीतर पुस्‍तकें लेने वाले केंद्र की भूमिका निभाना।

 इन्हें भी देखें 
 राष्ट्रीय संग्रहालय

 बाहरी कड़ियाँ 
 राष्ट्रीय पुस्तकालय - तब और अब
 National Library of India

श्रेणी:भारत के पुस्तकालय
नगरपालिका

thumb|320px|नदिया ज़िले में कृष्णनगर का नगरपालिका कार्यालय
नगरपालिका (municipality) किसी स्थान की निगमित प्रशासनिक ईकाई होती है जिसे स्थानीय शासन व प्रबंधन के अधिकार होते हैं। इसे यह अधिकार प्रान्तीय या राष्ट्रीय कानून के अंतर्गत दिए जाते हैं, और अक्सर इसके लिये एक नगरीय अधिकारपत्र भी जारी करा जाता है। किसी नगरपालिका में प्रशासन के लिए एक नगरपालिका परिषद और महापौर को भी निर्वाचित या नियुक्त करा जाता है।

 इन्हें भी देखें 
 नगर निगम
 नगरपालिका परिषद
 महापौर

 सन्दर्भ 

*
श्रेणी:देशीय उपविभागों के प्रकार
बार्नी एंड फ्रेंड्स

बार्नी एंड फ्रेंड्स (हिन्दी अनुवाद बार्नी और दोस्त), शैरिक लीच द्वारा पीबीएस के लिए सर्जित एक बाल टेलीविजन धारावाहिक है। इसका प्रसारण पीबीएस से १९९२ से शुरु हुआ था। इसका मुख्य पात्र बार्नी बैंगनी रंग का एक दोस्ताना टायरैनोसौरस रेक्स डायनासौर है जो एक आशावादी दृष्टिकोण और नाच-गाने के माध्यम से शिक्षाप्रद बातें बताता है।

 सन्दर्भ 

श्रेणी:दशक 1990 की अमेरिकी टेलिविज़न शृंखलाएँ
श्रेणी:दशक 2000 की अमेरिकी टेलिविज़न शृंखलाएँ
श्रेणी:अंग्रेज़ी भाषा के टीवी कार्यक्रम
दंतुरण

right|thumb|300px|मानव के ऊपरी जबड़े का दन्तविन्यास
प्राणियों के दांतों के विकास एवं दांतों का मुखगुहा में विन्यास का अध्ययन दंतुरण (Dentition) के अन्तर्गत किया जाता है।

 बाहरी कड़ियाँ 
 Colorado State's Dental Anatomy Page

श्रेणी:दाँत
इआईआईएलएम विश्वविद्यालय

इस्‍टर्न इंस्‍टीट्यूट फॉर इंटीग्रेटि‍ड लर्निंग इन मैनेजमेंट यूनि‍वर्सिटी या ईआईआईएलएम वि‍श्‍ववि‍द्यालय, सिक्किम के जोरेठांग में स्थित विश्वविद्यालय है। इसकी स्‍थापना सि‍क्‍कि‍म राज्‍य वि‍धान अधि‍नि‍यम संख्‍या 4, 2006, सि‍क्‍कि‍म सरकार के तहत हुई है। यह वि‍श्‍ववि‍द्यालय अनुदान आयोग द्वारा मई, 2008 से पूरी तरह मान्‍यता और स्‍वीकृति‍ प्राप्‍त है। ईआईआईएलएम वि‍श्‍ववि‍द्यालय भारत का पहला वि‍श्‍ववि‍द्यालय है जि‍से यूकेएएस द्वारा प्रति‍ष्‍ठि‍त आईएसओ 9001:14001 प्रमाणपत्र प्रदान कि‍या गया है।

ईआईआईएलएम वि‍श्‍ववि‍द्यालय का प्रयोजक नि‍काय, ‘इस्‍टर्न इंस्‍टीट्यूट फॉर इंटीग्रेटि‍ड लर्निंग इन मैनेजमेंट (ईआईआईएलएम)–कोलकाता’ है जि‍सकी स्‍थापना वि‍वि‍ध प्रोग्राम्‍स के माध्‍यम से भारत में बेहतरीन तथा कैरियर उन्‍नमुखी शि‍क्षा प्रदान करने के उद्देश्‍य 1995 में की गई थी।

 इतिहास 
thumb|इआईआईएलएम विश्वविद्यालय के पूर्व छात्र अभिजीत चक्रवर्ती।
अपने स्‍थापना काल से ही भारत सरकार की अखि‍ल भारतीय तकनीकी शि‍क्षा परि‍षद ने ईआईआईएलएम के व्‍यापार प्रबंधन में स्‍नातकोत्‍तर डि‍प्‍लोमा (पीजीडीबीएम) को स्‍वीकृति‍ दे दी थी। संस्‍थान ने वि‍श्‍व भारती, जो 1951 से केन्‍द्रीय वि‍श्‍ववि‍द्यालय है, के माध्‍यम से एमबीए प्रोग्राम प्रारंभ कर दि‍ए थे। ईआईआईएलएम को वि‍श्‍व भारती के संघटक महावि‍द्यालय का दर्जा प्राप्‍त हुआ। वि‍श्‍व भारती ने अपने बोर्ड ऑफ स्टडीज़ में ईआईआईएलएम वि‍श्‍ववि‍द्यालय के प्रति‍नि‍धि‍यों को शामि‍ल कि‍या था। ईआईआईएलएम के वि‍भि‍न्‍न फैक्‍लटी सदस्‍यों द्वारा परीक्षा पत्र तैयार कि‍ए गए थे और उनकी जांच भी की गई थी।

ईआईआईएलएम इंस्‍टीट्यूट, कोलकाता को अक्‍तूबर 2007 में बि‍जनेस इंडि‍या द्वारा ‘ए’ ग्रेड प्रदान कि‍या गया है। इस संस्‍थान ने सभी शीर्ष उद्योगों और कारपोरेट के साथ समझौता कि‍या है और शत-प्रति‍शत प्‍लेसमेंट का रि‍कार्ड इसके नाम है।

 बाहरी कड़ियाँ 
 ईआईआईएलएम वि‍श्‍ववि‍द्यालय का जालघर (हिंदी)

श्रेणी:भारत के विश्वविद्यालय
श्रेणी:सिक्किम
गीशा

300px|right|thumb|गीशा का 'मेक-अप'
गीशा एक चीनी-जापानी शब्द जिसका अर्थ है, 'सुखकर गुणयुक्ता'। जापान में गाने तथा नाचनेवाली ऐसी कुमारियों के लिए यह शब्द प्रयुक्त होता है जो सामाजिक अवसरों पर तथा चायघरों आदि में लोगों का मनोरंजन करती हैं।

गीशा बनने की इच्छुक लड़कियों को बहुत कम अवस्था में ही गीत और नृत्य के साथ साथ उठने बैठने तथा शिष्टाचार की शिक्षा दी जाती है। इस संबंध में ध्यान देने योग्य बात यह है कि गीशा किसी भी अवस्था में पतिता नहीं समझी जातीं। भारत में देवदासियों को जो स्थान मिला था वही गीशाओं को मिला कहा जा सकता है। पर दोनों में कई स्पष्ट भेद हैं। देवदासियों का मुख्य कार्य देवता की सेवा था, जबकि गीशा का कार्य मंदिर आदि की सफाई तथा सज्जा में सहायता देने के अतिरिक्त स्पष्ट रूप से व्यक्तियों का मनोरंजन करना है, चाहे वे व्यक्ति भक्त हों या न हो।

गीशाओं का प्रशिक्षण समाप्त होने के बाद उनके साथ उनको शर्तनामे पर हस्ताक्षर करवाकर नियुक्त किया जाता है, पर विवाह के अतिरिक्त वे अन्य किसी भी प्रकार से स्वतंत्रता नहीं प्राप्त कर सकतीं। राष्ट्र की ओर से गीशा-वृत्ति के लिए शिक्षार्थिणियों तथा गीशाओं दोनों पर कर लगा होता है। शिक्षाÌथणियों पर कर कम होता है।

इसमें संदेह नहीं कि यह पुरुषप्रधान समाज की एक शोषक प्रथा है। अर्थव्यवस्था में स्त्रियों को समान भाग प्राप्त होने के साथ साथ यह प्रथा उठती जा रही है। 

 बाहरी कड़ियाँ 
 Japanese Society Performing Arts *Japanese Dance 
 The apprentice geisha (maiko)'s explanation
 Photos of maiko by Naoyuki Ogino
 Photos of geisha and maiko by Lubomir Cernota 
 Information on geisha and maiko from Japanlinked.com
 Geisha and Maiko of Gion, photos by François Bergeron
 Geisha and maiko photos by Frantisek Staud

श्रेणी:जापान
श्रेणी:संगीत
श्रेणी:जापानी समाज
खँजड़ी

thumb|right|300px|नेपाल मैं प्रचलित खैंजडी भजन
खँजड़ी या खँजरी डफ के ढंग का एक छोटा वाद्य यंत्र जो दो ढाई इंच चौड़े काठ की बनी गोलाकार परिधि के एक ओर चमड़े से मढ़ा होता है। यह आम की लकड़ी की बनी होती है। उसकी दूसरी ओर खुला रहता है। इसे एक हाथ में पकड़कर दूसरे हाथ से थाप देकर बजाया जाता है। कुछ में लोग गोलाकार परिधि में धातु के बने चार-पाँच गोलाकार टुकड़े लगा लेते हैं जो झाँझ की तरह थाप के साथ स्वत: झंकार उठते हैं। इस वाद्य का प्रयोग मुख्यत: निर्गुणी भजन करने वाले करते है, जैसे कामङ, आदिनाथ, बलाई, भील, कालबेलिये आदि।

श्रेणी:भारतीय वाद्य यंत्र
श्रेणी:संगीत
श्रेणी:तालवाद्य
श्रेणी:झिल्लीस्वरी
वृन्दगान

right|thumb|300px|बर्लिन में बच्चों का वृंदगान (सन् १९३२)
वृन्दगान या कोरस (Chorus या Choir) दो अथवा दो से अधिक व्यक्तियों का सामूहिक रूप से गान अथवा सहगान मंडली। यह शब्द मूलत: यूनानी है और अंगरेजी के माध्यम से भारतीय भाषाओं में प्रविष्ट हुआ है तथा नाटक अथवा सार्वजनिक स्टेज पर सामूहिक रूप में किए जानेवाले गायन के लिये प्रयुक्त होता है। यूनानी भाषा में इस शब्द का प्रयोग संगीतयुक्त ऐसे धार्मिक नृत्यों के लिये होता था जो विशेष अवसरों अथवा त्योहारों पर किए जाते थे।

शास्त्रीय संगीत में वृन्दगान की परंपरा प्राचीनकाल से ही चली आ रही है। ब्राह्मणों द्वारा मन्त्रों का सामूहिक उच्चारण, देवालय में सामूहिक प्रार्थना, कीर्तन, भजन, अथवा लोक में विभिन्न अवसरों पर गाये जाने वाले लोकगीत समूह गान या समवेत गान के अंतर्गत आते हैं।सभी वृन्दगानों का विषय प्रायः राष्ट्रीय, सामाजिक अथवा सांस्कृतिक होता है। पारंपरिक एकता, राष्ट्र के प्रति प्रेम, समाज की गौरवशाली परम्पराओं का उद्घोष वृन्दगान के द्वारा ही उद्घाटित होता है। 

 बाहरी कड़ियाँ 

 ChoralNet
 International Federation for Choral Music
 Choral Public Domain Library
 Musica International - choral music repertoire database
 Global Chant Database – Index of Gregorian Chant - online database of plainchant melodies and texts
 Sacred Classics - online radio program of choral music
 Art of the States - information and free recordings of several choral works
 The Boy Choir & Soloist Directory
 Male Voice Choirs
 A history of UK cathedral choirs and choir schools
 The Association of Gaelic Choirs
 British Choirs on the Net, UK
 National Association of Choirs, UK

श्रेणी:संगीत
बथुआ

right|thumb|300px|बथुआ का पौधा    बथुआ की पत्तियों में विटामिन ए की सर्वाधिक मात्रा 11300 IU ( international unit) पाई जाती है।

बथुआ एक वनस्पति है जो भारत में रवि के फसलों के साथ उगता है। इसका शाक बनाकर खाने के काम आता है।

औषधीय गुणों से भरपूर बथुआ
बथुआ एक ऐसी सब्जी है जिसके गुणों से ज्यादातर लोग अपरिचित हैं। ये छोटा-सा दिखने वाला हराभरा पौधा काफी फायदेमंद होता है, सर्दियों में इसका सेवन कई बीमारियों को दूर रखने में मदद करता है। बथुए में आयरन प्रचुर मात्रा में होता है, बथुआ न सिर्फ पाचनशक्ति बढ़ाता बल्कि अन्य कई बीमारियों से भी छुटकारा दिलाता है। 
गुजरात में इसे चील भी कहते है। 
बथुआ एक ऐसी सब्जी या साग है, जो गुणों की खान होने पर भी बिना किसी विशेष परिश्रम और देखभाल के खेतों में स्वत: ही उग जाता है। एक डेढ़ फुट का यह हराभरा पौधा कितने ही गुणों से भरपूर है। 
बथुआ सब्जी की तरह काटकर चना दाल के साथ भी बनाई जाती है।
बथुआ के परांठे और रायता तो लोग चटकारे लगाकर खाते हैं, लेकिन वे इसके औषधीय गुणों से ज्यादा परिचित नहीं है, बता रहे हैं वैद्य हरिकृष्ण पाण्डेय ‘हरीश’
इसकी पत्तियों में सुगंधित तैल, पोटाश तथा अलवयुमिनॉयड पाये जाते हैं। दोष कर्म की दृष्टि से यह त्रिदोष (वात, पित, कफ) को शांत करने वाला है। आयुर्वेदिक विद्वानों ने बथुआ को भूख बढ़ाने वाला पित्तशामक मलमूत्र को साफ और शुद्ध करने वाला माना है। यह आंखों के लिए उपयोगी तथा पेट के कीड़ों का नाश करने वाला है।
यह पाचनशक्ति बढ़ाने वाला, भोजन में रुचि बढ़ाने वाला पेट की कब्ज मिटाने वाला और स्वर (गले) को मधुर बनाने वाला है।
गुणों में हरे से ज्यादा लाल बथुआ अधिक उपयोगी होता है। इसके सेवन से वात, पित्त, कफ के प्रकोप का नाश होता है और बल-बुद्धि बढ़ती है।
लाल बथुआ के सेवन से बूंद-बूंद पेशाब आने की तकलीफ में लाभ होता है। टीबी की खांसी में इसको बादाम के तेल में पकाकर खाने से लाभ होता है।
नियमित कब्ज वालों को इसके पत्ते पानी में उबाल कर शक्कर (चीनी नहीं) मिला कर पीने से बहुत लाभ होता है। यही पानी गुर्दे तथा मसाने के लिए भी लाभकारी है। इस पानी से तिल्ली की सूजन में लाभ होता है। सूजन अधिक हो तो उबले पत्तों को पीसकर तिल्ली पर लेप लगाएं।
लाल बथुआ हृदय को बल देने वाला, फोड़े-फुंसी, मिटाकर खून साफ करने में भी मददगार है।
बथुआ लीवर के विकारों को मिटा कर पाचन शक्ति बढ़ाकर रक्त बढ़ाता है। शरीर की शिथिलता मिटाता है।
लिवर के आसपास की जगह सख्त हो, उसके कारण पीलिया हो गया हो तो छह ग्राम बथुआ के बीज सवेरे शाम पानी से देने से लाभ होता है।
बीजों को सिल पर पीस कर उबटन की तरह लगाने से शरीर का मैल साफ होता है, चेहरे के दाग धब्बे दूर होते हैं।
तिल्ली की बीमारी और पित्त के प्रकोप में इसका साग खाना उपयोगी है।
इसका रस जरा-सा नमक मिलाकर दो-दो चम्मच दिन में दो बार पिलाने से पेट के कीड़ों से छुटकारा मिलता है।
पत्तों के रस में मिश्री मिला कर पिलाने से पेशाब खुल कर आता है।
इसका साग खाने से बवासीर में लाभ होता है। पखाना खुलकर आता है। दर्द में आराम मिलता है।
इसके काढ़े से रंगीन तथा रेशमी कपड़े धोने से दाग धब्बे छूट जाते हैं और रंग सुरक्षित रहते हैं।
अरुचि, अर्जीण, भूख की कमी, कब्ज, लिवर की बीमारी पीलिया में इसका साग खाना बहुत लाभकारी है।
सामान्य दुर्बलता बुखार के बाद की अरुचि और कमजोरी में इसका साग खाना हितकारी है। धातु दुर्बलता में भी बथुए का साग खाना लाभकारी है।

अधिक जानकारी के लिए ईमेल करे nand.s.chauhan@hotmail.com
 
श्रेणी:पत्तेदार शब्जिया
श्रेणी:खरपतवार
पिनयिन

'चीनी फीनयीन कार्यक्रम' चीनी अक्षरों के उच्चारण को दर्शाने वाला एक प्रतीक है, जिसमें दो भाग हैं, जिन में स्वर व ब्यंजन रखे गए, व्यंजनों की संख्या 21 व स्वर 39 है।

चीनी भाषा के अक्षरों को ठीक तरह से पहचानने में लोगों की मदद करने के लिए चीन सरकार ने वर्ष 1958 में चीनी पिनयिन कार्यक्रम प्रकाशित किया। इस कार्यक्रम में चीनी अक्षरों को चीनी उच्चारण के अनुरूप प्रदर्शित करने के लिए प्राचीन रोम की भाषा (लैटिन) अक्षरों को अपनाया गया।

 फीनयीन के तुल्य IPA और देवनागरी 
 व्यंजन    स्वर    स्वर   फीनयीन  IPA  देवनागरी  फीनयीन  IPA  देवनागरी  फीनयीन  IPA  देवनागरीb  p  प  a  a  आ  o  o  ऑc  ʦʰ  थ्स / छ़  ai  ai  ऐ  ong  uŋ  उं/ऊंch  tʂʰ  थ्ष  an  an  आन्  ou  əu  ओd  t  त  ang  aŋ  अं  u  u  वूf  f  फ़  ao  au  अव्  ua  ua  वाg  k  क  e  ə  अ  uai  uai  वाय्h  x   ei  ei  ए  uan  uan  वुअन्/युअन्j  ʨ  च  en  ən  अन्  uang  uaŋ  वुआंk  kʰ  ख  eng  əŋ  अं  uei  uei  l  l  ल  er  ər  -र्  uen  uən  वेन्m  m  म  ê  ɛ   ueng  uəŋ  n  n  न  i  i  ई  ui  uei  वेp  pʰ  फ  -i  ɪ  इ  un  uən  वन्/यन्q  ʨʰ  छ  ia  ia  या  uo  uə  वॉr  ʐ  ष़  ian  ian  येन्  ü  y  यॉs  s  स  iang  iaŋ  यां  üan  yan  sh  ʂ  ष  iao  iau  याव्  üe  yɛ  ये/ऍt  tʰ  थ  ie  iɛ  इए  ün  yn  वन्/यन्w  w  व़  in  in  यिन्  ün  yn  वन्/यन्x  ɕ  श  ing  iŋ  यिं    y  j  य  iong  yŋ  यं    z  ʦ  त्स / च़  iou  iəu     zh  tʂ  त्ष  iu  iəu  यू    

 बाहरी कड़ियाँ 
 देवनागरी द्वारा चीनी भाषा (पिनयिन) का लेखन
 Chinese Pronunciation: Pinyin
 Pinyin IPA Chart
 Help:IPA for Mandarin
 Pinyin Pronunciation 

 Free Online Chinese to Pinyin Translation Software
 Standard Mandarin Pinyin Chart
 Popup Chinese-English translator for web browsers and Microsoft Office
 Chinese Pinyin Dictionary for Firefox
 New Edition Hanyu Pinyin Syllable Table
 Basic Rules of Hanyu Pinyin Orthography by Zhou Yougang (Pinyin.info)
 Table of Combinations of Initials and Finals (Pinyin.info)
 Chinese text annotation
 Pinyin Listening Quiz for 4 Tones
 Free Chinese Pronunciation Online
 Free Hanyu Pinyin course with detailed pronunciation guides

श्रेणी:ISO मानक
श्रेणी:चीनी भाषा का रोमनीकरण
श्रेणी:ध्वन्यात्मक वर्णमाला
गाउस का नियम

right|thumb|250px|कार्ल फ्रेड्रिक गाउस
भौतिकी में गाउस का नियम (Gauss's law) वह नियम है जो विद्युत आवेश के वितरण एवं उनके कारण उत्पन्न विद्युत क्षेत्र में संबंध स्थापित करता है। इस नियम के अनुसार,यह बात सत्य है कि

 किसी बंद तल से निकलने वाला विद्युत फ्लक्स उस तल द्वारा घिरे हुए कुल विद्युत आवेश की मात्रा का 1/ε0 गुना  होता है।
जहाँ ε0 = वायु या निर्वात की वैद्युतशीलता ये सछम ने लिखा
इस नियम का प्रतिपादन सन् 1835 में कार्ल फ्रेडरिक गाउस (Carl Friedrich Gauss) ने किया था किन्तु इसका प्रकाशन सन् 1867 तक नहीं क
र सके। यह नियम मैक्सवेल के चार समीकरणों में से एक है। गाउस का नियम, कूलाम्ब के नियम से निष्पादित (derive) किया जा सकता है। (इसका उलटा भी सत्य है - कूलाम्ब का नियम, गाउस के नियम से निकाला जा सकता है।)

 निर्वात में गाउस का नियम 
इस नियम के अनुसार, किसी बन्द पृष्ठ == समाकलन

 अवकलन रूप में 
 
जहाँ:
  – विद्युत क्षेत्र का डाइवर
्जेंस है;
  – आवेश घनत्व है।
Aavesh ek sadish Rashi hai 
E=kq/r(square)

 इन्हें भी देखें

गाउस का नियम (चुंबकत्व)

 बाहरी कड़ियाँ 
 MIT Video Lecture Series (30 x 50 minute lectures)- Electricity and Magnetism Taught by Professor Walter Lewin.
 section on Gauss's law in an online textbook
 MISN-0-132 Gauss's Law for Spherical Symmetry (PDF file) by Peter Signell for Project PHYSNET.
 MISN-0-133 ''Gauss's Law Applied to Cylindrical and Planar Charge Distributions (PDF file) by Peter Signell for Project PHYSNET.
 The inverse cube law The inverse cube law for dipoles (PDF file) by Eng. Xavier Borg

श्रेणी:विद्युतस्थैतिकी
श्रेणी:सदिश कैलकुलस
श्रेणी:आरम्भिक भौतिकी
रैखिक कण त्वरक

300px|right|thumb|जापान के केक (KEK) नामक कण-त्वरक सुविधा में प्रयुक्त एक रैखिक कण त्वरक
वे कण त्वरक रैखिक कण त्वरक (linear particle accelerator) या लिनैक (linac) कहलाते हैं जो आवेशित कणों को सीधी रेखा में (बिना मोड़े) त्वरित करते हैं। टीवी (पिक्चर ट्यूब वाली टीवी) सरलतम रैखिक त्वरक है जो ट्यूब के पिछले सिरे पर स्थित कैथोड से उत्सर्जित एलेक्ट्रॉनों की वेग वृद्धि करके अधिक तेजी से पर्दे पर टकराने में मदद करता है। रैखिक कण त्वरक का आविष्कार सन् १९२८ में रॉल्फ विडेरो (Rolf Widerøe) ने किया था। 

 उपयोग 
300px|right|thumb|रेडियोथेरैपी के लिये प्रयुक्त एक रैखिक त्वरक
रैखिक त्वरकों के बहुत से उपयोग हैं। 
 इनका उपयोग एक्स-किरणें उत्पन्न करने में होता है;
 ये उच्च उर्जा वाले कण त्वरकों के इंजेक्टर (अर्थात, आरम्भिक चरण) के रूप में उपयोग में लाये जाते हैं;
 इनका उपयोग खाद्य सामग्री (फल, बीज आदि) पर विकिरण डालकर उनको नष्ट होने से बचाने या उनके क्षरण की गति धीमी करने में होता है।
 उप-परमाणवीय कणों के गुण्धर्म की जांच करने के लिये भी इनका उपयोग किया जाता है।

 रैखिक त्वरक के प्रमुख अवयव 
300px|right|thumb|रैखिक त्वरक का योजनामूलक (स्कीमैटिक) चित्र
 आवेशित कण (जैसे प्रोटॉन, एच माइनस) का कोई स्रोत,
 आवेशित कणों को आरम्भिक उर्जा देने के लिये एक उच्च वोल्टता का स्रोत,
 एक निर्वातित खोखली पाइप, जिसमें आवेशित कण उर्जा में वृद्धि करते हुए आगे गति करते हैं,
 इस पाइप में कणों को उर्जा प्रदान करने वाली व्यवस्था,
 कणों को फोकस करने (अर्थात फैलने से रोककर पतली किरणपुंज के रूप में बनाये रखने) के लिये चुम्बकीय लेंस या वैद्युत लेंस। 
उदाहरण के लिये, 1 GeV की प्रोटॉण किरण-पुंज प्रदान करने वाले रैखिक त्वरक की संरचना कुछ इस प्रकार की हो सकती है-
  इन्जेक्टर ---> RFQ ---> DTL ---> CCDTL ---> CCL
 जिसमें RFQ 2.5 MeV तक त्वरित करे ; DTL 20 MeV तक ; CCDTL 90 MeV तक ; और अन्ततः CCL 1 GeV तक।

रैखिक त्वरण का सिद्धान्त

इन्हें भी देखें
right|thumb|300px|विश्व का सबसे लम्बा (3 km) रैखिक त्वरक SLAC है जो कैलिफोर्निया में स्थित है।
ड्रिफ्ट ट्यूब
प्रगामी तरंग नलिका (ट्रवेलिंग वेव ट्यूब या TWT)

 बाहरी कड़ियाँ 
 Linear Particle Accelerator (Linac) Animation by Ionactive 
 2MV Tandetron linear particle accelerator in Ljubljana, Slovenia

श्रेणी:कण त्वरक
माइक्रोट्रॉन

right|thumb|200px|परम्परागत माइक्रोट्रान का योजनामूलक चित्र
माइक्रोट्रॉन (Microtron) एक प्रकार का छोटा आकार का चक्रीय कण त्वरक है। यह कम उर्जा (लगभग २० मेगा एलेक्ट्रॉन वोल्ट) तक एलेक्ट्रॉनों को त्वरित करने के लिये उपयोगी है। रैखिक कण त्वरक की भांति यह भी बड़े कण त्वरकों का आरम्भिक चरण का काम करता है।

परम्परागत माइक्रोट्रान में कण किसी स्रोत से निकाले जाते हैं (चित्र में नीला रंग), प्रत्येक चक्कर में एकबार उन्हें ऊर्जा देकर त्वरित किया जाता है (माइक्रोवेव कैविटी, ग्रे रंग में), इसी प्रकार उनकी ऊर्जा तब तक बढ़ायी जाती है जब तक वे माइक्रोट्रान से बाहर नहीं निकल जाते।

 धावपथ (रेसट्रैक) माइक्रोट्रान 
right|thumb|200px|रेसट्रैक माइक्रोट्रॉन का योजनामूलक चित्र
धावपथ माइक्रोट्रान बड़े आकार का होता है और इसमें दो द्विध्रुवी विद्युत चुम्बक (डाइपोल मैग्नेट) प्रयोग किए जाते हैं।

श्रेणी:कण त्वरक
पीआईडी नियंत्रक

right|thumb|250px|पीआईडी नियंत्रक का ब्लॉक आरेख
नियंत्रण सिद्धांत में पीआईडी नियंत्रक (PID Controller या proportional–integral–derivative controller) औद्योगिक प्रक्रमों के नियंत्रण में बहुतायत में प्रयोग किया जाने वाला कंट्रोलर (या कंपन्सेटर) है। इसे 'पीआईडी नियंत्रक' इसलिये कहते हैं क्योंकि इसका आउटपुट त्रुटि-संकेत (एरर) से व्युत्पन्न तीन पदों के योग के बराबर होता है। इनमें से पहला त्रुटि के समानुपाती, दूसरा त्रुटि के समाकलन (इंटीग्रेशन) के समानुपाती और तीसरा त्रुटि के अवकलज के समानुपाती होता है (चित्र देंखें)। वांछित आउटपुट (संदर्भ संकेत) एवं आउटपुट के वर्तमान मान का अंतर 'त्रुटि' कहलाता है। इस नियंत्रक में निहित तीन समानुपाती नियतांकों (समानुपाती नियतांक KP, समाकलन नियतांक KI तथा अवकलज नियतांक KD) का समुचित चुनाव करके नियंत्रण प्रणाली को वांछित रूप में नियंत्रित किया जाता है। KP, KI, KD के मान गणना द्वारा सिमुलेशन द्वारा निकाल सकते हैं। व्यवहार में (किसी चालू तंत्र में) इन्हें निकालने की कुछ चरणबद्ध विधियाँ भी कुछ लोगों ने सुझाईं है जिनमें से जिगलर-निकोल्स की विधि प्रसिद्ध है।

 पीआईडी को ट्यून करने की विधियाँ 

+ ट्यून करने की विधि कैसे चुनें? विधि लाभ हानियाँ मैनुअल ट्युनिंग गणित की कोई आवश्यकता नहीं ; आनलाइन विधि अनुभवी व्यक्तियों की जरूरत पड़ती है। जिगलर-निकॉल्स (Ziegler–Nichols) सिद्ध विधि, आनलाइन विधि प्रॉसेस बिगड़ने का डर, कुछ प्रयत्न-और-त्रुटि जरूरी, very aggressive tuning. सॉफ्टवेयर उपकरणों द्वारा Consistent tuning. Online or offline method. May include valve and sensor analysis. Allow simulation before downloading. Can support Non-Steady State (NSS) Tuning. Some cost and training involved. Cohen-Coon Good process models. Some math. Offline method. Only good for first-order processes.

 मैनुअल ट्यूनिंग 
right|thumb|300px|Kp, Ki और Kd को बदलने पर सिस्टम के स्टेप-रिस्पान्स में परिवर्तन
+ पीआईडी के किसी पैरामीटर को स्वतंत्र रूप से बढ़ाने पर क्या होता है? पैरामीटर Rise time Overshoot Settling time Steady-state error StabilityAng, K.H., Chong, G.C.Y., and Li, Y. (2005). PID control system analysis, design, and technology, IEEE Trans Control Systems Tech, 13(4), pp.559-576. http://eprints.gla.ac.uk/3817/   Decrease Increase Small change Decrease Degrade  Decrease Increase Increase Decrease significantly Degrade  Minor decrease Minor decrease Minor decrease No effect in theory Improve if  small

 सन्दर्भ 

 बाहरी कड़ियाँ 
 PID Tutorial
 P.I.D. Without a PhD: a beginner's guide to PID loop theory with sample programming code
 What's All This P-I-D Stuff, Anyhow? Article in Electronic Design
 Shows how to build a PID controller with basic electronic components (pg. 22)
 Virtual PID Controller Laboratory
 PID Design & Tuning
 Online PID Tuning applet from University of Texas Control Group
 Proven Methods and Best Practices for PID Control

श्रेणी:नियंत्रण सिद्धांत
श्रेणी:नियंत्रण इंजीनियरी

de:Regler#PID-Regler
कॉकरॉफ्ट-वाल्टन जनित्र

250px|right|thumb|लंदन के नेशनल साइंस म्यूजियम में रखा कॉक्रॉफ्ट-वाल्टन वोल्टेज मल्टिप्लायर। इसका निर्माण सन् १९३७ में किया गया था। कॉक्रॉफ्ट-वाल्टन वोल्टेज गुणित्र परमाणु बम के निर्माण में सहायक कई कण त्वरकों के अभिन्न भाग बने।
right|thumb|250px|पूर्ण तरंग काकरॉफ्ट-वाल्टन वोल्टता गुणित्र का विद्युत परिपथ

कॉकरॉफ्ट-वाल्टन जनित्र (Cockcroft–Walton generator) या, कॉकरॉफ्ट-वाल्टन वोल्टता गुणित्र उच्च वोल्टता उत्पन्न करने वाली एक विद्युत परिपथ है। इसका आविष्कार जॉन डगलस कॉकरॉफ्त और ईटीएस वाल्टन ने सन् १९३२ में सर्वप्रथम इस परिपथ का उपयोग रैखिक कण त्वरक बनाने में किया था। इसके लिये उन्हें सन् १९५१ में नोबेल पुरस्कार भी मिला। 

यह परिपथ केवल डायोड एवं संधारित्र का उपयोग करता है। सैकड़ों किलोवोल्ट का विभवान्तर पैदा करने के लिये यह परिपथ बहुतयत में प्रयोग किया जाता है। इस परिपथ को 'गुणित्र' (मल्टिप्लायर) इसलिये कहते हैं क्योंकि कम (एसी) इन्पुट वोल्टेज को बढ़ाकर यह कई गुना कर देता है। इसका आउटपुट डीसी होता है। आउटपुट वोल्टता, इनपुट वोल्टता के कितने गुना होगी - यह इस परिपथ में प्रयुक्त गुणित्र चरणों (मल्टिप्लायर स्टेजेजे) की संख्या पर निर्भर करता है।

 बाहरी कड़ियाँ 
 Cockcroft Walton multipliers – Blaze Labs Research
 Cockcroft Walton
 Cockcroft Walton used in particle accelerators
 US Department of Energy

श्रेणी:विद्युत परिपथ
श्रेणी:कण भौतिकी
श्रेणी:कण त्वरक
श्रेणी:उच्च वोल्टता
डिल्मा रॉसेफ

200px | right | दिल्मा रूसेफ, ब्राजील की राष्ट्रपति

ब्राजील की प्रथम महिला निर्वाचित राष्ट्रपति

 सन्दर्भ 

श्रेणी:ब्राज़ील के राष्ट्रपति
श्रेणी:राजनीतिज्ञ
समय यात्रा

इधर उधर से मिली जानकारी के अनुसार
समय यात्रा, एक अवधारणा है जिसके अनुसार, समय में विभिन्न बिंदुओं के बीच ठीक उसी प्रकार संचलन किया जा सकता है जिस प्रकार अंतरिक्ष के विभिन्न बिंदुओं के बीच भ्रमण किया जाता है। इस अवधारणा के अनुसार किसी वस्तु (कुछ मामलों में सिर्फ सूचना) को समय में वर्तमान क्षण से कुछ क्षण पीछे अतीत में या फिर वर्तमान क्षण से कुछ क्षण आगे भविष्य में, बिना दो बिन्दुओं के बीच की अवधि को अनुभव किए, भेज सकते हैं।

हालांकि समय यात्रा 19वीं शताब्दी के बाद से ही काल्पनिक कहानियों का एक मुख्य विषय रहा है, परन्तु भविष्य की एकतरफा यात्रा तो समय फैलाव की घटना के कारण सैद्धांतिक रूप से संभव है, यह घटना विशेष सापेक्षता के सिद्धांत में वर्णित वेग पर आधारित है (जिसको जुड़वां विरोधाभास के उदाहरण द्वारा समझा जा सकता है)। यह यात्रा सामान्य सापेक्षता के सिद्धांत में गुरुत्वाकर्षण समय फैलाव के अनुसार भी संभव है, पर अभी तक यह अज्ञात है कि भौतिकी के नियम इस प्रकार की पश्चगामी समय यात्रा की अनुमति देंगे या नहीं। कुछ वैज्ञानिकों के अनुसार समय यात्रा तभी संभव है जब हम समय के सापेक्ष,प्रकाश की गति से या उससे तेज यात्रा करें,अन्यथा हमें फिर समय में फैलाव करके समय यात्रा करना होगा,आसान भाषा में जब हम अंतरिक्ष में किसी अंतरिक्ष यान में बैठकर यात्रा कर रहे हैं तो हम अंतरिक्ष समय में वृहस्पति ग्रह जितनी भारी चीज ऊपर से नीचे गिराएं,जो अंतरिक्ष यान को आगे की तरफ धकेलने में मदद करें,लेकिन यहां पर ये चीज तभी संभव है जब हम गिराए गए वृहस्पति ग्रह जितनी भारी चीज के ठीक पीछे नीचे से ऊपर की ओर उतनी ही भारी चीज को गिराएंं जो एक " समय " लहर का निर्माण करे,ये अवधारणा उतनी ही काल्पनिक और और वास्तविक लगती है जितनी की ब्लैक होल और व्हाइट होल की अवधारणा है। हालांकि यात्रा करने के लिए कुछ वैज्ञानिक ने समान्तर ब्रह्माण्ड की कल्पना की है,लेकिन कुछ वैज्ञानिकों में मतभेद भी है, कोई भी तकनीकी यन्त्र जिससे समय में एक बिंदु से दूसरे बिंदु पर बिना किसी समय में देरी के जाया जा सके समय यन्त्र कहलाता है,जो की अभी तक सिर्फ कल्पना ही है। समय यात्रा करने के लिए सर्वप्रथम आपको प्रकाश की गति से तेज या उसके बराबर चलना होगा,जो की अभी तक संभव नहीं हुआ है,अगर मानव जाति भविष्य में ऐसा करने में सक्षम होती है तो अनंत ब्रह्मांड का सफर इंसानों के लिए वरदान बन जायेगा। समय यात्रा, एक कमरे से दूसरे कमरे में जाने जितना आसान हो जाएगा, हम नए आयामों और समांतर ब्रह्मांडो को खोजने में सक्षम हो जाएंगे।

 क्या समय यात्रा वास्तव में संभव है? 
समय यात्रा संभव है लेकिन अभी सिर्फ कुछ सिद्धांत के तौर पर। क्यूंकि सापेक्षता का सिद्धांत बताता है कि समय गुरुत्वाकर्षण और वेग जैसे कारकों से प्रभावित हो सकता है। समय फैलाव, इस सिद्धांत द्वारा अनुमानित एक प्रभाव को प्रयोग द्वारा उच्च गति यात्रा और तीव्र गुरुत्वाकर्षण क्षेत्रों जैसे अलग-अलग परिस्थितियों में देखा गया है। 

सन्दर्भ
Time travel Ka matlab kisi bhi samay me ja skte ho jaise 2024 se 2025 me ja skte ho. 

*
देवपुत्र (बाल पात्रिका)

REDIRECT देवपुत्र
देवपुत्र, भारत की सर्वाधिक प्रसार संख्या वाली बाल पात्रिका है। यह इन्दौर से प्रकाशित होती है। इसका उद्देश्य बालकों में सृजनात्मकता व अभिव्यक्ति का विकास करना है। देवपुत्र के सम्पादक श्री कृष्ण कुमार अष्ठाना हैं। प्रबंध सम्पादक श्री विकास दवे हैं । सरस्वती बाल कल्याण न्यास, इन्दौर म.प्र. इसके प्रकाशक हैं।

 देवपुत्र एक दृष्टि में -
 30 वर्षों से प्रकाशन।
 प्रारंभ वार्षिक पत्रिका के रूप में ।
 प्रारंभ में डिमाई साईज में ग्वालियर से निकलती रही ।
 1991 से इन्दौर से प्रकाशन।
 वर्तमान में सम्पूर्ण देश में प्रसार।
 दूरस्थ अंडमान निकोबार सहित अहिन्दीभाषी राज्यों में भी पहुंच।
 नेपाल में भी ग्राहक बने।
 अल्प संख्या में भारत से बाहर के कुछ देशों में जाना प्रारंभ।
 वर्तमान में 1 लाख 20 हजार से अधिक प्रसारित।
 मुख्य आवरण बहुरंगी तथा अंदर के सभी पृष्ठ रंगीन।
 सदस्यता शुल्क : वार्षिक 90 रु. , आजीवन 700 रु.
 पृष्ठ संख्या 48
 जून का अंक विशेषांक किसी एक विषय पर विशेष सामग्री ।
 अपने बालमहोत्सव के लिये विख्यात।

 बाहरी कड़ियाँ 
 देवपुत्र पत्रिका का जालघर (DevLys 010 फॉण्ट में)
 बाल पत्रिका "देवपुत्र" पर शोध का प्रशंसनीय कार्य

श्रेणी:हिन्दी पत्रिकाएँ
श्रेणी:बाल पत्रिकाएँ
मधुसूदन दास

thumb|मधुसूदन दास की प्रतिमा
मधुसूदन दास (२८ अप्रैल १८४८ - ४ फ़रवरी १९३४) ओड़िया साहित्यकार एवं ओडिया-आन्दोलन के जनक थे। उन्हें उत्कल-गौरव कहा जाता है। उन्होने ही सबसे पहले 'स्वतंत्र ओड़िशा' की संकल्पना की थी। वे 'मधुबाबु' नाम से सर्वत्र जाने जाते थे। 

 परिचय 
मधुबाबू का जन्म वर्तमान ओड़िशा के कटक जिला के सत्यभामापुर गांव में २८ अप्रैल १८४८ को हुआ था। उनके पिता रघुनाथ दास चौधरी और माता पार्वती देवी थी। अंग्रेज शासन में पराधीन अंचलों में ओड़िआ भाषा का अस्तित्व जब संकट में था, उसी समय कुछ व्यक्तियों की निःस्वार्थ कोशिशों से ओड़िसा राज्य को स्वतंत्र रूप से अपना स्वरूप प्राप्त हुआ। अंग्रेज शासन में बंगाल, बिहार, केन्द्र प्रदेश और मद्रास के भीतर खण्ड-विखण्डित होकर ओड़िसा टूटी-फूटी अवस्था में था। ओड़िआ भाषा लोगों को एकत्र करके एक स्वतंत्र प्रदेश निर्माण के लिये अनेक चिंतक, राजनीतिज्ञ, कवि, लेखक एवं देशभक्त व्यक्तियों ने बहुत प्रयत्न किये। उन महान व्यक्तियों में उत्कल गौरव मधुसूदन दास सबसे पहले व प्रमुख व्यक्ति थे। ओड़िआ माटी के ये सुपुत्र मधुबाबु जिनके प्रयासों से १ अप्रैल १९३६ को स्वतंत्र ओडिसा प्रदेश गठित हुआ था। वे प्रदेश गठन देखने जीवित नहीं थे।

ओड़िआ भाषा की सुरक्षा एवं स्वतंत्र ओड़िसा प्रदेश गठन हेतु मधुबाबु ने 'उत्कल सम्मिलनी' की स्थापना की। इसमें खल्लिकोट राजा हरिहर मर्दराज, पारला महाराज कृष्णचंद्र गजपति, कर्मवीर गौरीशकर राय, कविवर राधानाथ राय, भक्तकवि मधुसूदन राव, पल्लीकवि नन्दकिशर बल, स्वभावकवि गंगाधर मेहेर और कई विशिष्ट व्यक्तिगणों का सक्रिय योगदान सतत स्मरणीय रहेगा। मधुबाबु ने उत्कल सम्मिलनी में योगदान दिये अपनी कविताओं से लोगों का आह्‌वान किया था। उस समय कुछ क्रांतिकारी बंगाली लोग कहते थे- 'उड़िया एक स्वतंत्र भाषा नहीं, बांग्ला की एक उप भाषा है', परंतु मधुबाबु की सफल चेष्टा से ओड़िआ को एक स्वतंत्र भाषा के रूप में मान्यता प्राप्त हुई। फलस्वरूप भारत में भाषा आधारित सर्वप्रथम प्रदेश बनकर ओड़िसा उभर आयी।
right|thumb|300px|मधुबाबू का घर

१९०३ में मधुबाबु द्वारा प्रतिष्ठित उत्कल सम्मिलनी से ओड़िआ आंदोलन आगे बढा। उसी वर्ष वे कांग्रेस छोड़ कर ओड़िआ आंदोलन में स्वयं को नियोजित किया। मधुबाबु स्वाभिमान एवं आत्ममर्यादा को विशेष प्राधान्य देते थे। धन-सम्पत्ति भले ही नष्ट हो जाये, परवाह नहीं, परंतु आत्म-सम्मान सदा अक्षुण्ण बना रहे। मधुबाबु बहुत दयालु तथा दानवीर थे। उन्होंने अपनी कमाई तथा सम्पत्ति को पूरे का पूरा जनता की सेवा में लगा दिया था। यहां तक वे दिवालिया भी हो गये। वे पहले ओड़िआ नेता बने जिन्होंने विदेश यात्रा की और अंग्रेजों के सामने ओड़िसा का पक्ष रखा। मधुबाबु कलकत्ता से एम.ए. डिग्री और बी.एल. प्राप्त करने वाले प्रथम ओड़िआ हैं। वे विधान परिषद के भी प्रथम ओड़िआ सदस्य हैं। वे अपनी वकालत (बैरिष्टरी) के कारण ओड़िसा में 'मधु बारिष्टर' के नाम से सुपरिचित हैं।

अपनी देशभक्ति, सच्चे नीति, संपन्न नेतृत्व एवं स्वाभिमानी मर्यादा सम्पन्न गुणों के कारण बारिष्टर श्री मधुसूदन दास सदैव स्मरणीय हैं। कटक स्थित मधुसूदन आइन महाविद्यालय उनके नाम से नामित है। उनकी जन्मतिथि २८ अप्रैल को समग्र ओड़िसा राज्य में 'वकील दिवस' और 'स्वाभिमान दिवस' के रूप में मनाई जाती है।
thumb| ओड़िशा सचिवालय के सामने उत्कल मणि मधुसूदन दास की प्रतिमा

सन्दर्भ

 बाहरी कड़ियाँ 
 https://web.archive.org/web/20130512074051/http://www.srijangatha.com/hastakshar_28Apr2k10 उत्कल-गौरव मधुसूदन दास] (डॉ॰ हरेकृष्ण मेहेर)

श्रेणी:1848 में जन्मे लोग
श्रेणी:१९३४ में निधन
श्रेणी:ओड़िशा के लोग
श्रेणी:भारत के सामाजिक कार्यकर्ता
श्रव्य प्रवर्धक

right|thumb|300px|एकीकृत परिपथ (आईसी) से बना एक श्रव्य शक्ति प्रवर्धक
200px|right|thumb|आईसी के रूप में एक श्रव्य-आवृत्ति प्रवर्धक (Lm3886tf)
ऐसे एलेक्ट्रानिक प्रवर्धक को श्रव्य प्रवर्धक या आडियो एम्प्लिफायर (audio amplifier) कहते हैं जो कम शक्ति के श्रव्य संकेतों का प्रवर्धन कर सकें। श्रव्य-आवृत्‍ति शक्ति प्रवर्धक (audio power amplifier) वह एलेक्ट्रॉनिक प्रवर्धक है जो कम शक्ति के श्रव्य आवृत्ति वाले विद्युत संकेतों को प्रवर्धित करके उनको इतना शक्तिशाली बना दे कि वे लाउडस्पीकर को चला सकें। उन संकेतों को श्रव्य संकेत (आडियो सिगनल) कहते हैं जिनकी आवृत्ति २० हर्ट्ज से लेकर २० हजार हर्ट्ज के बीच होती है। इस सीमा के भीतर की आवृत्तियों वाले संकेत ही मानव कर्ण को सुनाई पड़ते हैं, इससे कम या अधिक के नहीं। 

श्रव्य प्रवर्धकों का निवेश संकेत (इनपुट सिगनल) कुछ सौ माइक्रोवाट के स्तर का होता है जबकि आउटपुट दस, सौ या हजार वाट के स्तर का हो सकता है। श्रव्य प्रवर्धक, रेडियो, टीवी, टेलीफोन, सेलफोन आदि के आवश्यक अंग है। 

 परिपथ डिजाइन एवं उपयोग 
श्रव्य प्रवर्धक का सबसे अधिक उपयोग ध्वनि संकेतों को प्रवर्धित करने के लिए होता है। किन्तु इसके बहुत से अन्य उपयोग भी हैं, जैसे- संकेत संसूचन (सिग्नल डिटेक्सन), मापन एवं नियंत्रण, स्वचालन (आटोमेशन), सुदूर नियंत्रण, एनलॉग कम्प्यूटरी आदि। 

श्रव्य प्रवर्धक प्रायः दो चर्णों से बने होते हैं- 
(१) पूर्व-प्रवर्धक (pre-amplifier), तथा
(२) शक्ति प्रवर्धक (power amplifier)
कभी-कभी एक ही चरण में उपरोक्त दोनों कार्य कर लिए जाते हैं।

 निर्गम चरण (आउटपुट स्टेज)
श्रव्य प्रवर्धक का निर्गम चरण कई प्रकार से वर्गीकृत किया जा सकता है-
 श्रेणी A, श्रेणी AB, श्रेणी B या श्रेणी D में काम करने वाला प्रवर्धक

 सिंगल-एण्डेड आउटपुट स्टेज या पुश-पुल आउटपुट स्टेज

 ट्यूब, ट्रांजिस्टर, आईसी, संकर (हाइब्रिड) या चुम्बकीय प्रवर्धक से बना आउटपुट स्टेज

 ट्रांसफॉर्मर से युक्त या ट्रांसफॉर्मरहीन आउटपुट स्टेज 

इन्हें भी देखें
डी-वर्ग प्रवर्धक (क्लास-डी ऐम्प्लिफायर)

 बाहरी कड़ियाँ 

श्रेणी:इलेक्ट्रॉनिक्स
श्रेणी:प्रवर्धक
आसन, हनुमान नगर (खिंवताना)

आसन- राजस्थान के नागौर जिलें में स्थित डेगाना से लगभग २१ किलोमीटर उत्तर दिशा में जायल तहसील की सीमावर्ती जगह है, जिसका राजस्व गांव खिंवताना है। इस जगह का इतिहास बहुत ही प्राचीन है। कहा जाता है कि यहां प्राचीन काल में एक संत महापुरुष रहते थे, जिनकी समाधि बनी हुई है और साथ ही उनके चेलों की समाधियां भी स्थित हैं। यहां पर एक गुफा और मठ भी हैं। संत पीर बाबा की गद्दी के नाम पर इस जगह का नामकरण आसण पड़ा। ऐसी मान्यता है कि यहां पर एक खोखर जाति का एक आदमी बाबा की शरण में अपनी जान बचाने के लिए आकर रुका था उसी आदमी का वंश आज इस पावन पवित्रा भूमि पर वास करता है। यहां शिव भगवान, माताजी, रामा पीर, गोगा जी के मंदिर स्थित हैं। इस वंश का प्रत्येक आदमी सुबह पीर बाबा की समाधि पर माथा टेकने जाता है और पीर बाबा जी लोगों की मनोकामना पूर्ण करते हैं। यहां के लोग बहुत ही पक्षी व प्रकृति प्रेमी है। इस पवित्र भूमि पर एक सुन्दर और बहुत बङा सत्यवादी वीर तेजाजी महाराज का मन्दिर भी है। यहाँ की पवित्र भूमि पर सभी जाट समाज के लोग रहते हैं।       हनुमान नगर - छपार बालाजी-आसन खिंवताना से तीन किलोमीटर दक्षिण दिशा में हनुमान जी का छपार नाडी में भव्य मंदिर स्थित है। इसी हनुमान जी के मंदिर के नाम पर आसपास जाखडों की ढाणी, खोखरों की ढाणी, गुर्जरों की ढाणी को मिलाकर डेगाना पंचायत समिति के अन्तर्गत एक नये राजस्व गांव का नामकरण हनुमान नगर के नाम से किया गया।

 सन्दर्भ 

श्रेणी:नागौर ज़िले के गाँव
खाद्य शृंखला

thumb|खाद्य शृंखला को प्रदर्शित करता एक चित्र
thumb|खाद्य शृंखला: क्लोरोगोनियम यूक्लोरम, एनास्पिड्स तस्मानिया, एल्बर्नस अल्बर्नस, पर्च, एसोक्स ल्यूसियस, पांडियन हलियेटस

 खाद्य शृंखला या आहार शृंखला स्वपोषित जीवों (जैसे घास या शैवाल जो प्रकाश-संश्लेषण के माध्यम से अपने स्वयं के लिए भोजन उत्पादित करते हैं) से आरम्भ होने वाले और एक शीर्ष परभक्षियों (जैसे भूरा भालू या हत्यारा तिमि) पर समाप्त होने वाले आहार जाल में कड़ियों का एक रैखिक संजाल है। भूकृमि या काष्ठोत्कुण, या अपघटक प्रजातियाँ (जैसे कवक या जीवाणु)। खाद्य शृंखला का प्रत्येक चरण अथवा कड़ी एक पोषी स्तर बनाते हैं। स्वपोषी अथवा उत्पादक प्रथम पोषी स्तर हैं तथा सौर ऊर्जा का स्थिरीकरण करके उसे परपोषियों अथवा उपभोक्ताओं के लिए उपलब्ध कराते हैं। शाकाहारी अथवा प्राथमिक उपभोक्ता द्वितीय पोषी स्तर; लघु मांसाहारी अथवा द्वितीय उपभोक्ता तृतीय पोषी स्तर; तथा शीर्ष मांसाहारी अथवा तृतीय उपभोक्ता चतुर्थ पोषी स्तर निर्मित करते हैं।

 उत्पादक 
सभी प्रकाश संश्लेषण करने वाले पौधे उत्पादक की श्रेणी में आते हैं। ऐसे पौधे प्रकाश, कार्बन डाइ-ऑक्साइड और जल की सहायता से प्रकाश संश्लेषण की क्रिया द्वारा भोजन का निर्माण करते हैं। प्रकाश संश्लेषण की क्रिया हेतु पौधों का क्लोरोफिल (हरित लवक) पाया जाता है। क्लोरोफिल पौधों के हरे रंग के लिए भी उत्तरदायी होता है।

 उपभोक्ता 
सभी जन्तु उपभोक्ता की श्रेणी में आते हैं। प्रत्यक्ष या अप्रत्यक्ष रूप से वनस्पतियों पर निर्भर होने के कारण इन्हें उपभोक्ता कहा जाता है। भोज्य निर्भरता के आधार पर इन्हें आगे श्रेणियों में बाँटा गया है।

 प्रथम श्रेणी के उपभोक्ता 
सभी शाकाहारी जन्तु प्रथम श्रेणी के उपभोक्ता होते हैं। शाकाहारी जन्तु वनस्पतियों का भोजन के रूप में प्रयोग करते हैं। उदाहरण के लिए - खरगोश, गाय, भैस, बकरी, हिरण, चूहा, बन्दर, हाथी, जिराफ, नीलगाय आदि।

 द्वितीय श्रेणी के उपभोक्ता 
वे सभी जन्तु जो भोजन के लिए प्रथम श्रेणी के उपभोक्ताओं पर निर्भर होते हैं उन्हें द्वितीय श्रेणी के उपभोक्ताओं के वर्ग में रखते हैं। ये मांसाहारी होते हैं। उदारण के लिए - मेढक, मछलियाँ, कीट पतंगों को खाने वाले पक्षी और जन्तु, छिपकली इत्यादि।

 तृतीय श्रेणी के उपभोक्ता 
वे सभी जन्तु जो भोजन के लिए द्वितीय श्रेणी के उपभोक्ताओं पर निर्भर होते हैं उन्हें शीर्ष श्रेणी के उपभोक्ता कहते हैं। जैसे - बाज, गिद्ध, शेर, भालू इत्यादि।

 अपघटक 
अपघटक सूक्ष्म जीव होते हैं जो कि सभी मृत जीवों (वनस्पतियों और जन्तुओं) को उनके पार्थिव अवयवों में तोड़ देते हैं। अपघटन की प्रक्रिया मृत्यु के बाद शुरू हो जाती है जिसे सामान्य तौर पर सड़ने के तौर पर देखा जाता है।

center|500px

 सन्दर्भ 
 भोजन शृंखला-एक परिचय
 फूड चेन

 वाह्य कड़ियाँ 
 खाद्य जाल

श्रेणी:पारिस्थितिकी
बिस्कुट

बिस्कुट (बिस्किट; biscuit) आटे को सेककर (पकाना) बनाया गया खाद्य पदार्थ है। अधिकतर देशों में बिस्कुट अक्सर फुलावरहित, सीधा और ठोस होते हैं। ये सामान्यतः मीठे होते हैं और इनको चीनी, चॉकलेट, केक, जाम, अदरक अथवा दालचीनी के साथ बनाया जाता है। ये सुगंधित और उदभ्रांत भी हो सकते हैं।  उत्तर अमेरिका में लगभग सभी प्रकार के ठोस मीठे बिस्कुटों को "कुकी" कहा जाता है जबकि "बिस्कुट" शब्द का प्रयोग नरम, ख़मीरवाली क्विक ब्रेड के समरूप टिकिया के लिए काम में लिया जाता है।

अर्थ में भिन्नता
thumb|300px|बाँए तरफ अमेरिकी बिस्किट तथा दाएँ तरफ़ ब्रिटिश बिस्किट की एक किस्म
 उत्तर अमेरिका के अतिरिक्त लगभग पूरे विश्व में बिस्कुट एक सेककर बनाया हुआ उत्पाद है जिसे संयुक्त राज्य अमेरिका और अंग्रेज़ी बोलने वाले कनाडाई "कुकी" अथवा "क्रेकर" कहते हैं। यूनाइटेड किंगडम, इस्ले ऑफ़ मैन एवं आयरलैण्ड में बिस्कुट सामान्यतः ठोस और स्वादयुक्त अथवा मीठा होता है जैसे चॉकलेट बिस्कुट। शब्द "कुकी" का प्रयोग एक विशेष प्रकार के बिस्कुट के लिए किया जाता है (जिसको चॉकलेट चिप्स अथवा किशमिश को आटे में गुंथकर बनाया जाता है)।

सन्दर्भ

श्रेणी:यूरोप में खानपान
परपोषी

right|thumb|300px|काला चूहा, ब्युबोनिक प्लेग का पोषक (host) है।
वह जीव जिसके शरीर से किसी परजीवी जीव को आश्रय तथा पोषण मिलता है, उसे परपोषी (host) कहते हैं। उदाहरण के लिए, जूँ के लिए मानव एक परपोषी है। कोई भी जन्तु या पौधा ऐसा न बचा होगा जो किसी न किसी परजीवी को अपने में शरण न देता हो। अमरबेल जैसा पादप परजीवी हे जो परपोशी पदपो से अपना पोषण प्राप्त करता है

 इन्हें भी देखें 
 परजीवी (parasites)
 परपोषित या विषमपोषित (heterotroph)
 स्वपोषी (autotroph)
 सहभोजिता (Commensalism)
 सहजीवन (Symbiosis)

 सन्दर्भ 

श्रेणी:जीवविज्ञान शब्दावली
नाभिकीय ईंधन चक्र

300px|right|thumb|नाभिकीय ईंधन का जीवनक्रम
300px|right|thumb|खुला ईंधन चक्र
नाभिकीय ईंधन क्रमिक रूप से कई चरणों से होकर गुजरता है। इसे ही नाभिकीय ईंधन चक्र (nuclear fuel cycle) कहते हैं। इसमें ईंधन की खोज, उसका खनन, से लेकर ईंधन के पैलेट बनाना, उसके 'जल' जाने के बाद उसका पुनर्सन्साधन करना एवं अन्त में उसको निपटाना (डिस्पोजल) आदि सहित बहुत से चरण आते हैं। नाभिकीय ईंधन चक्र दो प्रकार का हो सकता है - खुला ईंधन चक्र एवं बंद ईंधन चक्र।

 बाहरी कड़ियाँ 
 नाभि‍कीय ईंधन चक्र
 IAEA Integrated Nuclear Fuel Cycle Information System - (Free registration required)
 BBC - The Nuclear Fuel Cycle
 Chalmers University of Technology - In-Core Fuel Management (PDF)
 HYKE - Assembly Distribution Optimality Condition (PS)
 Nuclear Files - The Nuclear Fuel Cycle
 WISE - Nuclear Fuel Energy Balance Calculator
 World Nuclear Association - Reprocessing Facilities
 Annotated bibliography on the nuclear fuel cycle from the Alsos Digital Library for Nuclear Issues
 Documents Related to Liquid-Halide (Fluoride and Chloride) Reactor Research and Development Textbooks, journal articles, ORNL reports

श्रेणी:नाभिकीय रसायन
श्रेणी:नाभिकीय प्रौद्योगिकी
श्रेणी:नाभिकीय उर्जा
सत्येन्द्र प्रसन्न सिन्हा

thumb|सत्येंद्र प्रसाद सिन्हा
सत्येंद्र प्रसाद सिन्हा बंगाल के एडवोकेट जनरल थे। वह पहले भारतीय थे जिन्होंने वाइसरॉय की काउंसिल में कानून सदस्य के रूप में प्रवेश करने का सम्मान प्राप्त किया। प्रथम विश्व युद्ध के पश्चात्‌ श्री सिन्हा को 'लॉर्ड' की उपाधि दी गई तथा वह 'अंडर सेक्रेटरी ऑव स्टेट फॉर इंडिया' के पद पर नियुक्त कर दिए गए। सन्‌ 1920 में लॉर्ड सिन्हा बिहार तथा उड़ीसा के गवर्नर नियुक्त हुए।

 बाहरी कड़ियाँ 
 Biographies:
 www.movinghere.org.uk
 Banglapedia
 www.indiannationalcongress.com
 Portraits at the National Portrait Gallery

श्रेणी:भारतीय बैरिस्टर
श्रेणी:भारतीय राष्ट्रीय कांग्रेस के अध्यक्ष
प्रतिवर्तन

thumb|250px|right|प्रकृति में प्रतिवर्तन
प्रतिवर्तन (Recursion) का सामान्य अर्थ है - किसी वस्तु या कार्य का बार-बार उसी रूप में दोहराया जाना। अनेकों विधाओं में इस शब्द का प्रयोग होता है और उनमें इसके भिन्न-भिन्न अर्थ और परिभाषाएँ हैं। उदाहरण के लिए, गणित एवं कम्प्यूटर विज्ञान में जब किसी फलन की परिभाषा में उसी फलन का उपयोग हो तो इसे प्रतिवर्तन कहा जाता है। प्रतिवर्तन का सर्वाधिक उपयोग गणित में ही होता है। गणित तथा तथा संगणक विज्ञान के अतिरिक्त भाषाविज्ञान, तर्कशास्त्र, दर्शनशास्त्र, जीवविज्ञान, तथा कला में भी विविध रूपों में प्रतिवर्तन देखा जा सकता है।

 प्रतिवर्तन के कुछ सामान्य उदाहरण
 कोई चित्र जिसमें वही चित्र छोटे और अधिक छोटे रूपों में पुनः समाहित हो,
किसी संकल्पना को उसी संकल्पना की सहायता से समझाने का प्रयत्न करना,
कुछ ऐसी कलनविधियाँ भी हैं जो क्रियान्वित किए जाने पर अपने आप को ही पुनःपुनः चलाती है। ऐसी कलनविधियों को 'प्रतिवर्ती कलनविधि' (recursive algorithm) कहते हैं।

 गणित में प्रतिवर्तन के कुछ उदाहरण-

 क्रमगुणित (Factorial) : 
 फिबोनाची संख्याएँ : 
 कैटालन संख्याएँ (Catalan numbers): , 
 चक्रवृद्धि ब्याज की गणना
 हनोई का टॉवर (The Tower of Hanoi)
 आकरमान फलन (Ackermann function)

 इन्हें भी देखें 
पुनर्गमनवाद
पुनरावृत्ति संबंध (Recurrence relation)
प्रतिवर्ती फलन (Recursive function)
प्रतिवर्ती कलनविधि (Recursive algorithm)
पुनरावृत्तिमूलक विधि (इटरेटिव मेथड)

 बाहरी कड़ियाँ 
 Zip Files All The Way Down

श्रेणी:गणितीय तर्कशास्त्र
श्रेणी:अभिकलन सिद्धांत
पैंगोलिन

वज्रशल्क या पंगोलीन (pangolin) फोलिडोटा गण का एक स्तनधारी प्राणी है। इसके शरीर पर केराटिन के बने शल्क (स्केल) नुमा संरचना होती है जिससे यह अन्य प्राणियों से अपनी रक्षा करता है। पैंगोलिन ऐसे शल्कों वाला अकेला ज्ञात स्तनधारी है। यह अफ़्रीका और एशिया में प्राकृतिक रूप से पाया जाता है। इसे भारत में सल्लू साँप भी कहते हैं। इनके निवास वाले वन शीघ्रता से काटे जा रहे हैं और अंधविश्वासी प्रथाओं के कारण इनका अक्सर शिकार भी करा जाता है, जिसकी वजह से पैंगोलिन की सभी जातिया अब संकटग्रस्त मानी जाती हैं और उन सब पर विलुप्ति का ख़तरा मंडरा रहा है।"Eating pangolins to extinction ," 29 Jul 2014, International Union for Conservation of Nature

 नामोत्पत्ति 
पैंगोलिन नाम मलय शब्द पेंगुलिंग से आया है, जिसका अर्थ है "जो रोल करता है"। हालांकि, स्टैंडर्ड मलय में आधुनिक नाम टेंगगिलिंग है, जबकि इंडोनेशियाई में यह ट्रेंगगिलिंग है। मनीस (लिनिअस, 1758), फेटागिनस (रफिनेस, 1821), और स्मट्सिया (ग्रे, 1865) तीन सामान्य नामों की व्युत्पत्ति कभी-कभी गलत समझी जाती है। कार्ल लिनिअस (1758) ने नव-लैटिन जेनेरिक नाम मनीस को स्पष्ट रूप से लैटिन मर्दाना बहुवचन मानेस के एक स्त्रैण विलक्षण रूप के रूप में आविष्कार किया, जो कि एक प्रकार की आत्मा के लिए प्राचीन रोमन नाम है, पशु के अजीब रूप के बाद। कॉन्स्टेंटाइन रफिंस्के (1821) ने फ्रांसीसी शब्द फातिगिन से नियो-लैटिन जेनेरिक नाम फाटागिनस का गठन किया, जिसे गणना बफॉन (1763) द्वारा अपनाया गया था, जो कि ईस्ट इंडीज में उपयोग किए गए स्थानीय नाम फातागिन या फाटजेन के नाम से जाना जाता है। ब्रिटिश प्रकृतिवादी जॉन एडवर्ड ग्रे ने स्मट्सिया को दक्षिण अफ्रीकी प्रकृतिवादी जोहान्स स्मट्स (1808-1869) के लिए नामित किया, [8] [9] 1832 में स्तनधारियों पर एक ग्रंथ लिखने के लिए पहला दक्षिण अफ्रीकी (जिसमें उन्होंने प्रजाति मैनिस temminckii का वर्णन किया है)।

 आहार
अंगूठाकार|
पैंगोलिन की जिह्वा चींटीख़ोरों की तरह होती है और इस से वह चींटी व दीमक खाने में सक्षम होता है, और यही उसका मुख्य आहार है। इसलिए पैंगोलिन को कभी-कभी शल्कदार चींटीख़ोर (scaly anteater) भी कहा जाता है।

 इन्हें भी देखें 
 भारतीय वज्रशल्क
 चीनी पैंगोलिन
 शल्क
 चींटीख़ोर

 बाहरी कड़ियाँ
ग्रामीणों ने बचाया इस अद्भुत जीव को (दुधवा लाइव)
जानवर जिसकी सबसे अधिक स्मगलिंग होती है

 सन्दर्भ 

*
श्रेणी:अफ़्रीका के स्तनधारी
श्रेणी:एशिया के स्तनधारी
श्रेणी:चींटीभक्षी स्तनधारी
नगेंद्रनाथ वसु

नगेन्द्रनाथ बसु (6 जुलाई 1866-1938) बांग्ला भाषा के ज्ञानकोशकार थे। वे पुरातत्वविद, राष्ट्रवादी सामाजिक इतिहासकार तथा लेखक भी थे।Bhowmik, Dulal. "Basu, Nagendranath"Majumdar, Rochona (November 2004). "Looking for Brides and Grooms: Ghataks, Matrimnials, and the Marriage Market in Colonial Calcutts, circa 1875–1940". The Journal of Asian Studies. 63 (4): 911–935. doi:10.1017/S0021911804002360. ISSN 1752-0401. JSTOR 4133195. उनके द्वारा सम्पादित बंगला विश्वकोश ही भारतीय भाषाओं से प्रणीत प्रथम आधुनिक विश्वकोश है। यह सन् 1911 में 22 खंडों में प्रकाशित हुआ। 
अंगूठाकार|नगेन्द्रनाथ वसु का नामपट्ट
right|thumb|300px|नगेन्द्रनाथ वसु का घर

नगेन्द्रनाथ वसु ने ही अनेक हिंदी विद्वानों के सहयोग से बंगला विश्वकोश का हिन्दी रूपान्तर 'हिंदी विश्वकोश' की रचना की जो सन् 1916 से 1932 के मध्य 25 खण्डों में प्रकाशित हुआ।

उनका जन्म महेश नामक गाँव में हुआ था जो पश्चिम बंगाल के हुगली जिले में है। वे आषुतोष देव की बहन तारिणी के प्रपौत्र थे।Chakravarty, Ishita (1 October 2019). "Owners, creditors and traders: Women in late colonial Calcutta". The Indian Economic & Social History Review. 56 (4): 427–456. doi:10.1177/0019464619873800. ISSN 0019-4646. कम आयु में ही उन्होने कविता एवं उपन्यास लिखना शुरू कर दिया था किन्तु शीघ्र वे सम्पादन कार्य में लग गए। 'तपस्विनी' तथा 'भारत' नामक दो मासिक पत्रिकाओं का उन्होने सम्पादन किया।

उन्हें "रायसाहेब" और "प्राच्यविद्यामहार्णव" की उपाधियों से विभूषित किया गया। १७ मार्च १९१५ को कोलकाता महानगर पालिका ने उनके आवस वाली गली का नामकरण " विश्वकोश मार्ग" कर दिया। 

कृतियाँ
1884 में उन्होने 'शब्देन्दु महाकोश' नामक बांग्ला-अंग्रेजी शब्दकोश प्रकाशित किया। उनका बांग्ला विश्वकोश अपने समय का बांग्ला का सर्वाधिक पूर्ण विश्वकोश था। Datta, Amaresh (1988). Encyclopaedia of Indian Literature  : Devraj to Jyoti. Sahitya Akademi. p. 1162. ISBN 978-81-260-1194-0. इसके प्रकाशन के परिणामस्वरूप उनकी ख्याति दूर-दूर तक फैल गयी।Bhowmik, Dulal. "Basu, Nagendranath" . Banglapedia.

दो विशालकाय विश्वकोश के अतिरिक्त उन्होने निम्नलिखित पुस्तकों की भी रचना की-
 बंगेर जातीय इतिहास (कई भागों में)
 कायस्थेर वर्णपरिचय
 शून्यपुराण
 आर्कियोलोजिकल सर्वे ऑफ मयूरभंज
 मॉडर्न बुधिज्म ऐण्ड इट्स फ्फॉलोवर्स इन ओरिसा
 सोसल हिस्ट्री ऑफ कामरूप

सन्दर्भ

इन्हें भी देखें
बंगला विश्वकोश
हिन्दी विश्वकोश

 बाहरी कड़ियाँ
नगेन्द्रनाथ बसु (बांग्लापेडिया, अंग्रेजी में)

श्रेणी:ज्ञानकोषकार
श्रेणी:बंगला भाषा
श्रेणी:हिंदी विश्वकोश